Netteg-d tikufatin s talaɣt, ntteg deg-sent iḥbuben, irden, timẓin ; lqaleb ad as-neg afu sya wayeḍ sya , anect n tebassant, ntteg deg-s irden, awren ntteg-as rebɛa yeblulen n talaɣt ad neṭef tazemzit taḥercawt ad tt-id-nemzi akk si daxel mi yeqqur ad as-nernu taleggaɣt, s yinna ad as-nexdem ifassen ad as-nanef ad yeqqar.Nnafex ad t-id nemsel mi t-nekfa ad as-nexdem tuccar sya w sya s yin ad as neg ifassen, akken mi nruḥ ad d-awi irig ad t-id nerfed seg yifassen-nni.Nxeddem lmeṣbaḥ, ad d-nernu tayuga n tbuqalin, lmetred; akankil ad teṭṭfeḍ ciṭuḥ n talaxt ad t-tegeḍ di tadimt s yinna ad as-tegeḍ anda tettrusu tcumɛat –nni, nessaxdam tazemzit-agi taḥercawt, nrennu taleggaɣt, nrennu tameḥart n lebḥer mi ara nexdem lmuɣri s tmeḥart-nni i nmezzi.